পিয়ালে পাশা মসজিদ

পিয়ালে পাশা মসজিদ (উসমানীয় ), তেরসানে মসজিদ (আক্ষরিক অর্থে: শিপইয়ার্ড মসজিদ) নামেও পরিচিত। এটি তুরস্কের ইস্তাম্বুল শহরের বেয়োগলু জেলার কাসিমপাসা এলাকায় অবস্থিত ১৬ শতকের একটি উসমানীয় মসজিদ।

 ইতিহাস 
পিয়ালে পাশা মসজিদটি উসমানীয় সাম্রাজ্যের স্থপতি মিমার সিনান উজিয়ার এবং গ্র্যান্ড অ্যাডমিরাল পিয়াল মেহমেদ পাশার জন্য নকশা করেছিলেন। মসজিদটি ১৫৬৫ থেকে ১৫৭৩ সালের মধ্যে নির্মাণ করা হয়। মসজিদটি একটি প্রাক্তন ডকইয়ার্ডের জায়গায় নির্মাণ করা হয়, এটি পিয়ালে পাশার দ্বারা সমর্থিত একটি প্রস্তাবিত খাল প্রকল্পের অবস্থানও ছিল।

 স্থাপত্য 
ডান|থাম্ব|200x200পিক্সেল|ইজনিক টাইলসসহ একটি লুনেট প্যানেল, যা মসজিদ থেকে আসে।
মিমার সিনান দ্বারা নকশা করা অন্যান্য মসজিদ্গুলো একটি বড় কেন্দ্রীয় গম্বুজবিশিষ্ট হলেও পিয়ালে পাশা মসজিদটি ছয়টি অভিন্ন গম্বুজ দিয়ে নির্মিত। দুটি সারিতে তিনটি গম্বুজ পাশাপাশি সাজানো, যার প্রতিটির ব্যাস প্রায় ৯ মিটার (৩০ ফুট)। এটি ইস্তাম্বুলের একাধিক গম্বুজবিশিষ্ট মাত্র দুটি মসজিদের মধ্যে একটি। অন্যটি ভাসাত আতিক আলি পাশা মসজিদ। গম্বুজগুলো প্রার্থনা হলের মাঝখানে একজোড়া সরু গ্রানাইট স্তম্ভ দ্বারা সমর্থিত। মিনারটি কিবলা-বিরোধী প্রাচীরের কেন্দ্রে স্থাপন করা হয়। এটি ১৯ শতকের মাঝামাঝি সময়ে পুনর্নির্মাণ করা হয়। মসজিদের অভ্যন্তরস্থ তিনটি দেয়ালের চারপাশে কোবাল্ট-নীল পটভূমিতে সাদা থুলুথ লিপির শিলালিপিসহ ইজনিক টাইলসের সারি বিদ্যমান। অভ্যন্তরীণ দেয়ালগুলো বর্তমানে চুনকাম করা হয়েছে, যদিও সেগুলো প্রথম থেকেই সজ্জিত ছিল। কিবলার দেয়ালের জানালায় দাগযুক্ত কাঁচটি আসল নয়।

মসজিদের উত্তর-পশ্চিমে গম্বুজবিশিষ্ট অষ্টভুজাকৃতির সমাধিতে পিয়ালে পাশার পুত্র ও কন্যাদের সমাধি রয়েছে। সেখানে সব মিলিয়ে তেরোটি কফিন রয়েছে। তার স্ত্রী গেভারহান সুলতান (সেলিমের কন্যা) দ্বিতীয় বিয়ে করেন এবং হাগিয়া সোফিয়ার পাশে সেলিম দ্বিতীয়ের সমাধিতে তাকে সমাধিস্থ করা হয়।

বেশ কয়েকটি অভিন্ন ইজনিক টাইলযুক্ত লুনেট প্যানেল বর্তমানে প্যারিসের মুসি ডু ল্যুভরে প্রদর্শিত হচ্ছে।.. লিসবনের মিউজু ক্যালোস্ট গুলবেনকিয়ান. এবং লন্ডনের ভিক্টোরিয়া এবং আলবার্ট মিউজিয়াম. ১৯ শতকে পিয়ালে পাশা মসজিদ থেকে সরানো হয়েছে বলে মনে করা হয়। প্যানেলগুলো জানালার নীচের সারির উপরে স্থাপন করা হয়। আরেকটি সম্ভাবনা হলো, লুনেটের টাইলসগুলো মসজিদের সাথে যুক্ত তবে বর্তমানে ভেঙে ফেলা কিয়স্ক থেকে এসেছে বলে মনে করা হয়। আরেকটি লুনেট প্যানেলের দুটি টাইলসসহ একজোড়া টাইলস সম্ভবত ২০০৪ সালে ক্রিস্টিস কর্তৃক নিলামে বিক্রি করা মিহরাব থেকে আসে।..

 চিত্রশালা 

 আরও দেখুন 

 মিমার সিনান
 তুরস্কের মসজিদের তালিকা

 টীকা 

 তথ্যসূত্র 

 উৎস 






 বহিঃসংযোগ 
 পিয়ালে পাশা মসজিদ, আর্কনেট
 ডিক ওসেম্যানের তোলা মসজিদের ছবি

বিষয়শ্রেণী:ইস্তাম্বুলের উসমানীয় মসজিদ
বিষয়শ্রেণী:উসমানীয় স্থাপত্য
বিষয়শ্রেণী:তুরস্কের মসজিদ
বিষয়শ্রেণী:ইস্তাম্বুলের মসজিদ
বিষয়শ্রেণী:ইসলামি স্থাপত্য
বিষয়শ্রেণী:১৬শ শতাব্দীর মসজিদ